《题江山绢机石》
宋代·梅应发

山涧山湍流，媪神閟崛奇。
不作江湖迥，縠水清而漪。
异哉江山江，幻此天然机。
杼轴驰红女，朝朝忙茧丝。
不见玉指劳，便制鲛室衣。
民家得此练，应宽缕征期。
两岸藓磴滑，谁敢拭眼窥。
却宜就暑饮，六月霜雪飞。

作者简介：梅应发，字定夫，广德（今属安徽）人。理宗宝祐元年（一二五三）进士。开庆元年（一二五九）为庆元府教授。景定五年（一二六四）知福州。度宗咸淳六年（一二七○）为宗学博士。官至直宝章阁、太府卿。入元不仕，卒年七十八。有《宝章阁馀稿》三十二卷。今存《艮斋馀稿》残本。事见清光绪《广德州志》卷三四、三八、五七。